Δωμάτιο με Θέα

Πλοκή

Η νεαρή Αγγλίδα Λούσι Χάνιτσερτς είναι από ένα χωριό στο Σάρεϊ και βρίσκεται σε διακοπές στην Ιταλία με την κατά πολύ μεγαλύτερή της ξαδέλφη και κηδεμόνα, Σάρλοτ Μπάρτλετ. Η Σάρλοτ είναι μια συνηθισμένη Αγγλίδα, με μια εξαιρετικά καταπιεστική προσωπικότητα η οποία έχει την τάση να περνάει το δικό της με το να εκφράζει τα συναισθήματά της με σκοπό να χειραγωγεί τους γύρω της. Η Λούσι προέρχεται από μια οικογένεια της άνω-αστικής τάξης που όμως είναι αγαπημένη και ανέμελη, η ίδια είναι μεγαλωμένη με μηδαμινές αναστολές, πράγμα που δημιουργεί μια τεταμένη ατμόσφαιρα μεταξύ της ίδιας και της Σάρλοτ. Οι δύο γυναίκες έρχονται σε αντίθεση με τον ελεύθερο τρόπο σκέψης και πνεύματος που χαρακτηρίζουν το σκηνικό της Ιταλίας. Σε μια μικρή πανσιόν η Λούσι συναντά ανθρώπους όπως τον Αιδεσιμότατο Μπίμπι, τις δύο δεσποινίδες Άλαν και την συγγραφέα Έλενορ Λάβις, αλλά κυρίως, τον αιρετικό κύριο Έμερσον και τον όμορφο, σκεπτόμενο γιο του Τζορτζ, ο οποίος γίνεται φίλος με την Σάρλοτ. Αυτοί οι άντρες, επίσης Άγγλοι, αντιπροσωπεύουν τα προοδευτικά ιδεώδη που εκφράζουν την αλλαγή του αιώνα, επιδιώκοντας να αποτινάξουν την καταπίεση και τους περιορισμούς που ήταν εκφραστές της Βικτωριανής εποχής. Στην αρχή, οι Έμερσονς φαντάζουν περίεργοι και ασύμβατοι με την Λούσι και την Σάρλοτ. Φαίνονται ειλικρινείς αλλά αδαείς με τους λεπτούς τρόπους της ανώτερης Βικτωριανής τάξης. Ο Κος Έμερσον προσφέρεται να αλλάξουν δωμάτια με τις κυρίες, οι οποίες επιθυμούν να μείνουν σε δωμάτιο που έχει θέα. Η Σάρλοτ προσβάλλεται θεωρώντας τον αγενή και χωρίς τρόπους, που αποσκοπεί να τις υποχρεώσει με αυτήν του την προσφορά. Καθώς η Λούσι αρχίζει να ενηλικιώνεται, βρίσκει τον εαυτό της να ελκύεται από τον Τζορτζ εξαιτίας του μυστηριώδη τρόπου σκέψης του και της ευκολίας του να εκφράζει τα συναισθήματά του. Πλήθος από τους συνδιαμένοντες της πανσιόν κάνουν μια βόλτα με άμαξες στην ύπαιθρο. Ο άτακτος Ιταλός οδηγός εκδικείται την Σάρλοτ, κατευθύνοντας επίτηδες εσφαλμένα την ασυνόδευτη Λούσι στον Τζορτζ σ' ένα χωράφι με κριθάρι όταν αυτός θαυμάζει μόνος του τη θέα. Ο Τζορτζ ξαφνικά αγκαλιάζει και φιλά παθιασμένα την Λούσι καθώς εκείνη τον πλησιάζει. Η Σάρλοτ που έχει ακολουθήσει την Λούσι, γίνεται μάρτυρας του περιστατικού και επεμβαίνει σταματώντας την μεταξύ τους διαχυτικότητα. Το απροκάλυπτο πάθος του Τζορτζ σοκάρει την Λούσι, αλλά παράλληλα ξυπνά τον κρυφό πόθο και έρωτα μέσα της. Η Σάρλοτ υποστηρίζει πως η πράξη του Τζορτζ είναι κατακριτέα, αναφέροντας ένα παρόμοιο περιστατικό ερωτικής απογοήτευσης που έλαβε χώρα στα νιάτα της και έχοντας αντιδράσει ανάλογα με αηδία και θυμό όπως τώρα με τον Τζορτζ. Η Σάρλοτ χρησιμοποιεί ως μέσο την ενοχή για να εξαναγκάσει τη Λούσι να αποσιωπήσει το γεγονός ώστε να περισώσει τη φήμη της νεαρής δεσποινίδας και της συνοδού της, όμως στην πραγματικότητα λειτουργεί με βάση το δικό της όφελος. Κανονικά, αν ένας νέος φιλήσει μια νεαρή δεσποινίδα, θα πρέπει να αρραβωνιαστούν ώστε να διατηρηθεί η καλή φήμη της, όμως στην προκειμένη περίπτωση η Σάρλοτ θεωρεί πως ο Τζορτζ είναι ακατάλληλος. Μετά την επιστροφή στην Αγγλία, η Λούσι δεν αναφέρει τίποτα στη μητέρα της και προσποιείται πως έχει ξεχάσει το περιστατικό. Δέχεται την πρόταση γάμου του Σέσιλ Βάις ενός πλούσιου και αξιοσέβαστου αλλά σνομπ άντρα. Ωστόσο σύντομα πληροφορείται την μετακόμιση του Τζορτζ και του πατέρα του στο μικρό χωριό και ότι πρόκειται να γίνουν γείτονές της, εξαιτίας ενός γράμματος του Σέσιλ Βάις που τους προσκαλεί να μείνουν σε ένα άδειο εξοχικό. Η εμφάνιση του Τζορτζ σύντομα διαταράσσει τα σχέδια της Λούσι και προκαλεί τα καταπιεσμένα συναισθήματά της να επανεμφανιστούν, σε μια περίπλοκη κατάσταση από την υποτιθέμενη ανάγκη για μυστικότητα. Η Λούσι που σταθερά αντιστέκεται στις διεκδικήσεις του Τζορτζ προς αυτήν, μυστηριωδώς αποφασίζει να διαλύσει τον αρραβώνα της με τον Σέσιλ και σχεδιάζει να ταξιδέψει στην Ελλάδα. Παράλληλα ο Τζορτζ παίρνει την απόφαση ότι θα πρέπει να προχωρήσει για να βρει την ησυχία του και σχεδιάζει αναλόγως. Η Λούσι σε επίσκεψή της στον Αιδεσιμότατο Μπίμπι έρχεται αντιμέτωπη με τον πατέρα του Τζορτζ προτού αυτοί μετακομίσουν. Τότε ξαφνικά αντιλαμβάνεται ότι ο μόνος λόγος του επικείμενου ταξιδιού της, είναι για να ξεφύγει από τα αισθήματα που έχει για τον Τζορτζ. Στο τέλος, βλέπουμε τον Τζορτζ και την Λούσι να κάνουν τον μήνα του μέλιτός τους, στην ίδια Ιταλική πανσιόν της Φλωρεντίας όπου γνωρίστηκαν, στο ίδιο δωμάτιο με θέα.

Γυρίσματα

Η ταινία «Δωμάτιο με θέα» γυρίστηκε στο Έμμετς Γκάρντεν, στο Σέβενοκς και στο Φοξγολντ Χάους, Σιντιγκστόουν. Η Λούσι και ο Σέσιλ κάνουν έναν περίπατο στο χωριό μετά τον αρραβώνα τους. Σταματούν στην εκκλησία Σέιντ Μέρι για να μιλήσουν στον Αιδεσιμότατο Μπίμπι. Αργότερα στην ταινία οι Έμερσον νοικιάζουν ένα σπίτι στο χωριό, όπως παρόμοια και το σπίτι του Αιδεσιμότατου Μπίμπι βρίσκεται στο χωριό πίσω από την εκκλησία. Εκεί η Λούσι κουβεντιάζει με τον Κο Έμερσον σχετικά με τη σχέση της με τον γιο του, στο τέλος της ταινίας. Το πάρτι αρραβώνων της Λούσι γυρίστηκε στο  Έμμετς Γκάρντεν.

Box office

Η ταινία έκανε εισπράξεις 4.4 εκατομμυρίων δολαρίων στο Αμερικανικό Box Office κατά τις 12 πρώτες εβδομάδες της κυκλοφορίας της.